Okresná prokuratúra Martin 
Vajanského nám. 1, 036 80 Martin 1 	

Sp. zn. : 2 Pv 164/14/5506	Martin, 17.6.2015
EEČ : 2-40-110-2015

U Z N E S E N I E

Trestná vec:	obvinená XXXXX  
Prečin:	Podielnictvo podľa § 231 odsek 1 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Martin
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Martin zo dňa 1.4.2014, spisová značka 2 Pv 164/14/5506, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v presne nezistenej dobe koncom mesiaca január 2014 v Martine, v časti Bambusky č. XXXXX, prijala od svojho priateľa XXXXX, nar. XXXXX, trvale bytom XXXXX, XXXXX mobilný telefón zn. Samsung Galaxy S3 mini bielej farby, IMEI XXXXX, a to aj napriek tomu, že vedela o skutočnosti, že uvedený telefón pochádzal z trestnej činnosti - krádeže, 

Uznesením prokurátora Okresnej prokuratúry Martin zo dňa 1.4.2014, spisová značka 2 Pv 164/14/5506, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry Martin pod sp. zn. 2Pv 164/14 z 01.04.2014, právoplatným 08.04.2014, bolo trestné stíhanie obv. XXXXX, nar. XXXXX, stíhanej pre prečin podielnictva podľa § 231 odsek 1 písm. a/ Trestného zákona, podmienečne zastavené a bola jej určená skúšobná doba v trvaní 12 (dvanásť) mesiacov, ktorá uplynula dňa 08.04.2015.

	Z vyžiadaných podkladov z Okresného úradu Martin, z lustrácie vyšetrovacích spisov, ako aj z odpisu registra trestov bolo zistené, že obv. XXXXX viedla v priebehu skúšobnej doby riadny život a nedopustila sa žiadneho protiprávneho konania, čo by poprípade odôvodňovalo rozhodnutie o pokračovaní v trestnom stíhaní. 
	
	Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Vzhľadom na vyššie uvedené konštatujem, že obv. XXXXX splnila všetky zákonné podmienky uvedené v ust. § 217 ods. 1 Tr. por., keď vedením riadneho života preukázala nápravu, a teda je možné učiniť záver, že spáchaný prečin, pre ktorý bolo rozhodnuté o podmienečnom zastavení trestného stíhania, bol len výnimočným vybočením obvinenej, a preto som rozhodol tak, ako je uvedené vo výrokovej časti tohto uznesenia. 

	Právoplatnosťou tohto uznesenia, tak ako to vyplýva z ust. § 217 ods. 4 Tr. por., nastávajú účinky zastavenia trestného stíhania (§ 9 ods. 1 písm. e) Tr. por.).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Ťažiar
prokurátor